იუნკერთა ქუჩა
იუნკერთა ქუჩა — ქუჩა თბილისში, ისნის რაიონში (ნავთლუღი), ნავთლუღის ქუჩიდან სოლომონ დოდაშვილის მოედნამდე. წარმოიქმნა XIX საუკუნეში, 1895 წლის გეგმაზე დატანილია როგორც მთისძირის ქუჩა, შემდეგ ეწოდა მთავარმმართველობის საბჭოს წევრის იუსტინე ვასილის ძე მინკევიჩის სახელი. შეტანილია თბილისის გამგეობის მიერ 1903 წელს შედგენილი ქუჩების სიაში. XX საუკუნის 30-იან წლებში გიორგი რთველაძის ქუჩა დაერქვა. 2011 წელს იუნკერთა სახელი ეწოდა (იხ. თბილისის სამხედრო სკოლა).